Diari Oficial de la Generalitat Valenciana


Sumari del DOGV 4714, del 17-03-2004 (2004/2196)

RESOLUCIÓ de 19 de febrer de 2004, del conseller d'Indústria, Comerç i Turisme, sobre delegació d'atribucions.
--------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2196


Data del document
:   19-02-2004

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * delegació de poders
    * competència administrativa

RESOLUCIÓ de 19 de febrer de 2004, del conseller d'Indústria, Comerç i Turisme, sobre delegació d'atribucions. [2004/M2196]
  
De conformitat amb el que s'ha disposat en l'article 68 de la Llei 5/1983, de 30 de desembre, de Govern Valencià, i considerant convenient delegar determinades facultats atribuïdes amb caràcter general al titular de la Conselleria d'Indústria, Comerç i Turisme, per la normativa vigent, a fi d'aconseguir una major eficàcia i agilitat en la tramitació dels expedients, resolc:
  
Primer
  
Es deleguen en els òrgans que a continuació es relacionen i en els termes que s'expressen, les facultats següents:
  
Un. Gestió de personal
  
1. Es delega en el secretari general administratiu l'exercici de les facultats relatives a la gestió de les despeses de personal.
  
2. La delegació comprén la signatura de quants documents administratius i de gestió comptable siguen necessaris per a la preparació i execució de les esmentades despeses, així com dels interessos de demora que pogueren produir-se.
  
Dos. Modificacions de crèdits
  
Es delega en el sotssecretari l'exercici de les facultats d'aprovació d'expedients de modificació de crèdits que, d'acord amb la normativa vigent, siguen competència d'esta Conselleria, així com de proposta de modificació pressupostària davant l'òrgan competent que assenyale dita normativa.
  
Tres. Transferències corrents i de capital
  
1. Es delega en el sotssecretari la facultat per a la signatura de quants documents administratius i de gestió comptable requerisquen la preparació i execució de totes les transferències aprovades per la corresponent Llei de Pressupostos amb caràcter nominatiu i pel Govern Valencià, així com de les aprovades per qualsevol altre òrgan de la Conselleria en l'àmbit de la seua respectiva competència, quan raons d'eficàcia i agilitat així ho aconsellen.
  
2. Es delega en els secretaris autonòmics i directors generals en el seu respectiu àmbit d'actuació, l'exercici de les facultats que, en matèria de transferències corrents i de capital acordades pel conseller o per ells mateixos en l'exercici de les seues competències pròpies o delegades, es relacionen a continuació:
  
a) La signatura de quants documents administratius i de gestió comptable siguen necessaris per a la concessió de les transferències corrents i de capital.
  
b) La resolució de les incidències que es produïsquen amb posterioritat a la concessió de les transferències corrents i de capital
  
c) La formulació de propostes de pagament de subvencions corrents i de capital concedides, fins i tot les d'abast plurianual, i la minoració de la subvenció concedida en els supòsits d'alteració d'alguna de les característiques del projecte aprovat, incompliment de condicions i terminis establits en la resolució de la concessió, falta de justificació de les despeses efectivament realitzades o no-execució parcial de la inversió i concessió d'altres ajudes públiques que en el seu conjunt excedisquen dels límits establits en la normativa vigent. La delegació comprén la signatura de tots els documents comptables que s'originen com a conseqüència de l'exercici d'esta facultat.
  
d) La devolució d'avals i la resta de garanties.
  
e) La incoació i resolució dels expedients de revocació i resolució de subvencions, en els supòsits contemplats en la normativa vigent. La delegació comprén la signatura de tots els documents comptables que s'originen com a conseqüència de l'exercici d'esta facultat.
  
3. El que s'estableix en els punts a), b), c), d) i e) del número 2 anterior, també s'aplicarà a la concessió d'ajudes a través de la subscripció d'acords o convenis de col·laboració.
  
Quatre. Contractes regulats pel Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques:
  
1. Contractes d'execució d'obres, subministraments, gestió de servicis públics, consultoria i assistència i de servicis, l'import del qual siga superior a 155.000 euros:
  
Es delega en el sotssecretari l'exercici de les facultats ordinàries i la signatura de quants documents administratius i de gestió comptable necessite la tramitació i incidències posteriors de l'expedient, a excepció de les facultats corresponents a l'adjudicació i formalització del contracte i de les seues modificacions, i, si és procedent, resolució i suspensió d'este.
  
2. Contractes d'execució d'obres, subministraments, gestió de servicis públics, consultoria i assistència i de servicis, l'import del qual siga inferior a 155.000 euros.
  
a) Es delega en el sotssecretari l'exercici de les facultats que la normativa estatal o autonòmica vigent atribuïsca a l'òrgan de contractació.
  
b) Es delega en el secretari general administratiu la facultat per a la signatura de quants documents de gestió comptable requerisca l'exercici de les facultats delegades.
  
3. Contractes d'execució d'obres, subministraments, gestió de servicis públics, consultoria i assistència i de servicis, l'import de la qual no excedisca de 12.020,24 euros:
  
a) Es delega en secretaris autonòmics i directors generals, l'exercici de les facultats que la normativa estatal o autonòmica vigent atribuïsca a l'òrgan de contractació respecte a les unitats adscrites a cadascun d'ells amb l'excepció del pagament d'interessos de demora que es delega en el sotssecretari.
  
b) Es delega en el secretari general administratiu la facultat per a la signatura de quants documents de gestió comptable requerisca l'exercici de les facultats delegades.
  
4. Contractes d'execució d'obres, subministraments, gestió de servicis públics, consultoria i assistència i de servicis, l'import de la qual no excedisca de 6.000 euros:
  
a) Es delega en el secretari general administratiu, caps d'àrea i caps dels servicis territorials, l'exercici de les facultats que la normativa estatal o autonòmica vigent atribuïsca a l'òrgan de contractació, respecte a les unitats adscrites a cadascun d'ells, amb l'excepció del pagament d'interessos de demora que es delega en el sotssecretari. Els servicis centrals de la Conselleria que directament depenen del conseller o del sotssecretari, es consideren adscrits a la Secretaria General Administrativa.
  
b) Es delega en el secretari general administratiu la facultat per a la signatura de quants documents de gestió comptable requerisca l'exercici de les facultats delegades.
  
5. Contractes sotmesos al dret privat i contractes administratius especials.
  
S'aplicaran les regles contingudes en els números 1 i 2 del punt quatre, segons el seu import excedisca o no de la quantitat de 155.000 euros, respectivament.
  
Cinc. Altres capítols de despesa
  
Es delega en el sotssecretari la facultat per a la signatura de quants documents administratius i de gestió comptable requerisca la preparació i execució d'altres capítols de despesa.
  
Sis. Formalització d'ingressos
  
Es delega en el sotssecretari la facultat per a la signatura de tots els documents comptables siguen necessaris que per a la formalització d'ingressos.
  
Set. Fons extrapressupostaris
  
Es delega en el sotssecretari la facultat per a la signatura de tots els documents comptables que siguen necessaris que per a la formalització de fons extrapressupostaris.
  
Segon
  
Les resolucions administratives que es dicten en exercici de les facultats que es deleguen per la present resolució posen fi a la via administrativa, podent interposar-se enfront d'estes el corresponent recurs contenciós administratiu.
  
Tercer
  
En cas d'absència, vacant o malaltia del titular de l'òrgan en qui es deleguen facultats, estes seran exercitades per aquells òrgans que establix el Reglament Orgànic i Funcional de la Conselleria. En els supòsits no previstos en el dit reglament, correspondrà a l'òrgan superior l'exercici de les facultats delegades.
  
Quart
  
La delegació de facultats a què es referix la present resolució s'entén sense perjuí que, en qualsevol moment, l'òrgan que delega puga demanar el coneixement i resolució de qualsevol assumpte o expedient dels que hi comprén.
  
Cinqué
  
Queda revocada la Resolució de 20 de desembre de 1999 sobre delegació d'atribucions.
  
Sisé
  
La present resolució tindrà efectes des del dia de la publicació en el Diari Oficial de la Generalitat Valenciana.